 **REPUBLIKA HRVATSKA**

 **ZAGREBAČKA ŽUPANIJA**

 **OPĆINA LUKA**

KLASA:112-01/25-01/00003

URBROJ:238/39-03-25-1

Luka, 04. 03. 2025.

Na temelju Odluke o financiranju Ministarstva rada mirovinskoga sustava, obitelji i socijalne politike, KLASA:, 984-01/23-01/29 URBROJ: 524-07-02-01-01/1-24-26 od 7. ožujka 2024. godine i Ugovora o dodjeli bespovratnih sredstava za projekte koji se sufinanciraju u okviru Programa Učinkoviti ljudski potencijali 2021.-2027. iz Europskog socijalnog fonda plus (ESF+), u okviru poziva „Zaželi- prevencija institucionalizacije“, a u sklopu provedbe projekta kodni broj: **SF.3.4.11.01.0465** „**Zaželi u Općini Luka III**“ od 22. ožujka 2024. godine, u skladu s člankom 3. Statuta Općine Luka („Glasnik Zagrebačke županije“, broj 24/18, 26/20 i20/21), načelnik Općine Luka objavljuje

**OGLAS**

**za prijam u radni odnos na određeno vrijeme, za obavljanje poslova u sklopu projekta**

**„Zaželi u Općini Luka III“**

**Naziv radnog mjesta:** Radnik/ca za pružanje usluge pomoći, potpore i podrške starijim osobama i/ili odraslim osobama s invaliditetom

**Vrsta zaposlenja:** Na određeno, zamjena

**Broj radnika koji se traži:** 1 radnika/ca

**Mjesto rada:** područje Općine Luka, Zagrebačka županija

**Radno vrijeme:** Puno radno vrijeme

**Način rada:** Smjena-prijepodne

**Oglas vrijedi od:** 04. 03. 2025.

**Oglas vrijedi do:** 12. 03. 2025.

Radnik/ca za pružanje usluge pomoći, potpore i podrške starijim osobama i/ili odraslim osobama s invaliditetom je osoba koja pruža uslugu pomoći, potpore i podrške u svakodnevnom životu osobama starijima od 65 godina i odraslim osobama s invaliditetom u sklopu projekta **„Zaželi u Općini Luka III“**.

**Usluga pomoći, potpore i podrške u svakodnevnom životu pružat će se za ukupno 6 starijih osoba i odraslih osoba s invaliditetom s područja Općine Luka, Zagrebačke županije.**

**OPIS POSLOVA**

Pružanje usluge pomoći, potpore i podrške uz podjelu paketa potrepština, uključuje:

* **organiziranje prehrane** (pomoć u pripremi obroka, pomoć u nabavi hrane  i dr.) i/ili
* **obavljanje kućanskih poslova** (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i dr.) i/ili
* **održavanje osobne higijene** (pomoć u oblačenju i svlačenju, u kupanju i obavljanju drugih higijenskih potreba i dr.) i/ili
* **zadovoljavanje drugih svakodnevnih potreba**
* **mjesečna podjela 1 paketa kućanskih i osnovnih higijenskih potrepština** svakom pripadniku ciljne skupine

Zaposlena osoba pružat će potporu i podršku za najmanje šest (6) krajnjih korisnika.

**Kandidati moraju ispunjavati sljedeće uvjete za prijem u radni odnos:**

* Punoljetnost
* Hrvatsko državljanstvo

**Razina obrazovanja:**

* Niži razredi osnovna škola
* Završena osnovna škola
* Srednja škola 3 godine
* Srednja škola 4 godine

**NAPOMENA:**
Zamjena- trajanje radnog odnosa do povratka radnika s bolovanja

Sukladno članku 13. Zakona o ravnopravnosti spolova („Narodne novine", broj 82/08 i 69/17) na Oglas se mogu javiti osobe oba spola. Riječi i pojmovi koji imaju rodno značenje korišteni u ovom oglasu odnose se jednako na ženski i muški rod, bez obzira na to jesu li korišteni u muškom ili ženskom rodu. Osobni podaci kandidata obrađivat će se isključivo u svrhu provedbe natječaja sukladno Zakonu o provedbi Opće uredbe o zaštiti podataka („Narodne novine“, broj 42/18) i Uredbe (EU) 2016/679.

**POSTUPAK PRIJAVE:**

Kandidati/kinje za prijem u radni odnos za radnika/cu za pružanje usluge pomoći, potpore i podrške starijim osobama i/ili odraslim osobama s invaliditetom dužni su priložiti sljedeće dokumente:

1. **Prijava na oglas za posao** (u Prijavi obvezno naznačiti za koje radno mjesto se osoba prijavljuje, adresu, kontakt broj mobitela, telefona),vlastoručno potpisana
2. **Životopis**, vlastoručno potpisan
3. **Preslika osobne iskaznice** (preslika važeće osobne iskaznice)
4. **Presliku dokaza o stupnju obrazovanja (svjedodžba),** osobe bez završene osnovne škole trebaju dostaviti vlastoručno potpisanu izjavu da nemaju završenu osnovnu školu
5. **Uvjerenje da se protiv osobe ne vodi kazneni postupak** (ne starije od 6 mjeseci)
6. **Dokaz o ukupnom radnom stažu** (ispis iz elektroničkog zapisa ili potvrda o podacima evidentiranima u bazi podataka Hrvatskog zavoda za mirovinsko osiguranje. HZMO) ne starije od 30 dana

**Isprave se prilažu u neovjerenoj preslici.**

Urednom prijavom smatra se prijava koja sadrži sve tražene podatke i priloge navedene u oglasu. Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se kandidatom prijavljenim na oglas.

Za kandidate prijavljene na Oglas koji podnesu pravodobnu, potpunu i propisanu prijavu i ispunjavaju formalne uvjete provest će se prethodna provjera putem intervjua na kojem će se uzeti u obzir prethodno iskustvo, sposobnosti i motivacija za rad sa starijim osobama/osobama s invaliditetom.

**Obavijest o mjestu i vremenu održavanja razgovora za posao/intervjua objavit će se na oglasnoj ploči i web stranici Općine Luka** [www.opcina-luka.hr](http://www.opcina-luka.hr) prije održavanja razgovora za posao/intervjua.

Prijave na oglas za posao podnose se **poštom ili osobno u zatvorenoj omotnici od dana objave oglasa za posao** na web stranici Hrvatskog zavoda za zapošljavanje, web stranici Općine Luka i oglasnoj ploči Općine Luka.

1. **Poštom na adresu**

**Općina Luka**

**Trg Sv. Roka 1**

**10296 Luka**

**s naznakom „Prijava na oglas za posao –** **Zaželi u Općini Luka III“**

**2. Osobno u prostorijama** **Općine Luka, Trg Sv. Roka 1, Luka**

**3. Putem elektroničke pošte na adresu** **l**uka@opcina-luka.hr **uz obveznu naznaku „Prijava na oglas za posao – Zaželi u Općini Luka III“**

O ishodu izbora kandidata koji ispunjavaju tražene uvjete, kandidati će biti obaviješteni putem internet stranice Općine Luka, te oglasne ploče u zakonskom roku.

Općina Luka zadržava pravo poništenja oglasa bez bilo kakvih obveza prema prijavljenim kandidatima.

 Općina Luka

 Načelnik

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Darko Kralj, dr.vet.med.